cyanic-selkie/wikianc huggingface dataset:
องค์การเพื่อการปฏิรูประบบสถาบันการเงิน
องค์การเพื่อกรปฏิรูประบบสถาบันการเงิน (ย่อ: ปรส.) (Financial Sector Restructuring Authority) เป็นนิติบุคคลจัดตั้งขึ้นโดย พระราชกำหนดการปฏิรูประบบสถาบันการเงิน พุทธศักราช 2540 เพื่อกำกับดูแลสถาบันการเงินที่ถูกระงับการดำเนินกิจการทั้ง 58 แห่ง เพื่อให้ความคุ้มครองแก่ผู้ฝากเงินและเจ้าหนี้สุจริตรวมทั้งการชำระบัญชีของสถาบันการเงิน
ทั้งนี้ เมื่อวันที่ 15 ตุลาคม พ.ศ. 2545 องค์การเพื่อการปฏิรูประบบสถาบันการเงิน ได้ยุบเลิกกิจการตามมติคณะรัฐมนตรี ในสมัยพันตำรวจโททักษิณ ชินวัตร นายกรัฐมนตรีในขณะนั้น และในเวลาหลายปีต่อมา คือเมื่อวันที่ 11 ตุลาคม พ.ศ. 2561 ราชกิจจานุเบกษาได้ลงประกาศกระทรวงการคลัง เรื่อง รายงานการชำระบัญชีที่เสร็จสิ้นขององค์การเพื่อการปฏิรูประบบสถาบันการเงิน (ปรส.) ที่นายอภิศักดิ์ ตันติวรวงศ์ รัฐมนตรีว่าการกระทรวงการคลังลงนามไว้ ณ วันที่ 26 กันยายน พ.ศ. 2561 ทั้งนี้ ถือเป็นการปิดฉากการยุบเลิกองค์กร ปรส. และการชำระบัญชีเสร็จสิ้นโดยสมบูรณ์ หลังจากใช้เวลาชำระบัญชียาวนานถึง 16 ปี
การประมูลขายทรัพย์สินและคดีความ
ปรส. ไม่ได้แยกหนี้ดีและหนี้เสียออกจากกัน จนทำให้ทรัพย์สินของสถาบันการเงินที่ถูกปิดกิจการ มูลค่าประมาณ 851,000 ล้านบาท ถูกประมูลขายไปเพียง 190,000 ล้านบาท สร้างความเสียหายแก่ประเทศชาติมหาศาล เรื่องดังกล่าวนำไปสู่การสอบสวนของคณะกรรมการป้องกันและปราบปรามการทุจริตแห่งชาติ
เหตุการณ์นี้มีผลมาจนปัจจุบัน เพราะได้สร้างหนี้สาธารณะให้กับประเทศไทย อีกทั้งรัฐบาลยังต้องชำระเงินจากงบประมาณ ปีละประมาณ 6 หมื่นล้านบาททุกปีมากว่าสิบปีแล้ว
บริษัท เลแมน บราเดอร์ส (ไทยแลนด์) จำกัด เป็นผู้ชนะการประมูลสินทรัพย์หลักครั้งที่ 2 ประเภทสินเชื่อที่อยู่อาศัยของ ปรส. จำนวน 17,747 สัญญาจาก สถาบันการเงิน ที่ถูกปิดกิจการ 53 แห่ง ด้วยราคา 11,520 ล้านบาท คิดเป็นสัดส่วนที่ต่ำกว่าราคาตามยอดหนี้คงค้าง 24,600 ล้านบาท 53% จากจำนวนผู้เข้าร่วมประมูลทั้งสิ้น 4 ราย
มิสอินเตอร์เนชันแนลลาว
มิสอินเตอร์เนชันแนลลาว (Miss International Laos; ມີສອິນເຕີຣ໌ເນຊັນແນລລາວ) เป็นการประกวดนางงามระดับประเทศของประเทศลาว จัดขึ้นเป็นครั้งแรกเมื่อปี ค.ศ 2018 ชึ่งผู้ชนะจะได้เป็นตัวแทนของประเทศเข้าร่วมประกวด นางงามนานาชาติ
ตัวแทนในการประกวดระดับนานาชาติ
สัญลักษณ์สี
คลื่นไส้
อาการคลื่นไส้คือความรู้สึกไม่สบายไม่สงบในกระเพาะอาหารที่ทำให้เกิดความต้องการที่จะอาเจียนโดยอยู่นอกเหนือการควบคุม อาการนี้อาจเกิดขึ้นก่อนการอาเจียน อย่างไรก็ดีคนที่มีอาการคลื่นไส้อาจไม่อาเจียนก็ได้ หากเป็นต่อเนื่องยาวนานสามารถทำให้เกิดปัญหาได้
ยังว่าง
"ยังว่าง" เป็นซิงเกิลของสุกฤษฎิ์ วิเศษแก้ว ในปี พ.ศ. 2557 ประพันธ์เนื้อร้องโดย นาโต้, แต่งทำนองโดย นราธิป ปานแร่ และเรียบเรียงโดย มงคลพัฒน์ ทองเรือง ออกจำหน่ายในวันที่ 4 กันยายน พ.ศ. 2557
การตอบรับ
เพลง "ยังว่าง" ได้อันดับสูงสุด 18 ของชาร์ต GMM Grammy Gmember Song Chart Top 100 ประประจำวันที่ 17 พฤศจิกายน พ.ศ. 2557 และอันดับสูงสุด 1 GMM Grammy Gmember MV Chart Top 5 ประจำวันที่ 17 พฤศจิกายน พ.ศ. 2557 จากการจัดอันดับของเว็บไซต์ Gmember.com
สัญญาประชาคม (รูโซ)
สัญญาประชาคม (The Social Contract) เดิมชื่อ ว่าด้วยสัญญาประชาคม หรือหลักการสิทธิการเมือง (On the Social Contract; or, Principles of Political Rights, Du contrat social; ou Principes du droit politique) โดย ฌ็อง-ฌัก รูโซ เป็นหนังสือในปี 1762 ซึ่งรูโซตั้งทฤษฎีเกี่ยวกับทางที่ดีที่สุดในการตั้งชุมชนการเมืองเมื่อเผชิญกับปัญหาสังคมพาณิชย์
เทศบาลตำบลแสงสว่าง
เทศบาลตำบลแสงสว่าง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1–2, 6–7 ของตำบลแสงสว่าง ในอำเภอหนองแสง จังหวัดอุดรธานี เดิมมีฐานะเป็นสุขาภิบาลแสงสว่างซึ่งจัดตั้งขึ้นใน พ.ศ. 2536 และได้รับการจัดตั้งเป็นเทศบาลตำบลใน พ.ศ. 2542 ณ พ.ศ. 2563 ในเขตเทศบาลมีประชากร 4,016 คน
พระครูสมุทรธรรมสุนทร (สุด สิริธโร)
พระครูสมุทรธรรมสุนทร (สุด สิริธโร) หรือหลวงพ่อสุด เป็นอาจารย์ของ ตี๋ใหญ่ จอมโจรในอดีต และเป็นอดีตเจ้าอาวาสวัดกาหลง จ. สมุทรสาคร  ท่านเป็นเกจิอาจารย์ชื่อดังแห่งกรุงรัตนโกสินทร์   ที่เป็นที่นับถือของชาวสมุทรสาคร แล้วท่านยังเป็นเจ้าของยันต์ตะกร้อที่ทำให้อยู่ยงคงกระพันด้วย
ประวัติ
ด้านการปกครอง ด้านการศึกษา ด้านสมณศักดิ์
พระครูสมุทรธรรมสุนทร (สุด สิริธโร) ถึงแม้ท่านจะมิใช่คนสมุทรสาคร แต่ท่านถือเป็นส่วนหนึ่งของชาวทะเลเลือดสมุทร เพราะท่านได้ให้ความเมตตาช่วยเหลือคนในแถบ จ.สมุทรสาคร มาตลอด ทำให้ท่านเป็นที่รักของลูกศิษย์ลูกหา  ตอนที่หลวงพ่อสุดท่านอาพาธพักรักษากายอยู่ที่โรงพยาบาลเปาโล แถวสะพานควาย กทม. หลวงพ่อฉลอง บุญยงค์ เจ้าอาวาสวัดนาขวาง พระครูสุนทรพัฒนาภรณ์ พระหลวงพ่อพยนต์ กับคนบ้านนาขวางและลูกศิษย์ ได้มาดูแลท่าน โดยมีนายอุเทน เตชะไพบูลย์ เจ้าของธนาคารศรีนคร ออกจ่ายค่ารักษาพยาบาลทั้งหมด  ครั้นหลวงพ่อสุด ท่านละสังขาร  ทางวัดได้เก็บสรีระของหลวงพ่อสุดไว้จนถึงปี 2545 จึงเชิญสรีระของท่านออกมาจัดงานพระราชทานเพลิงศพ  ตามปรกติตอนมีชีวิตหลวงพ่อสุดท่านจะไม่ให้หวย แต่ก่อนวันพระราชทานเพลิงศพไม่นาม หลวงพ่อสุดท่านมาเข้าฝันบอกเลขหวยให้หลวงพ่อฉลอง วัดนาขวาง และบอกให้นำเลขหวยไปบอกชาวบ้านต่อ ๆ กัน  ปรากฏว่าชาวบ้านวัดกาหลงและวัดนาขวาง นำหวยเลขนี้ไปเล่น และถูกหวยเป็นการใหญ่  ชาวบ้านวัดกาหลงและวัดนาขวางจึงนำเงินมาสมทบช่วยเหลือในการจัดพิธีพระราชทานเพลิงศพหลวงพ่อสุด ขบวนแห่สรีระหลวงพ่อสุดใหญ่โตมโหราฬมาก
พระเหรียญหลวงพ่อสุด รุ่นเสือเผ่นปี 2517 มีพระพุทธคุณปาฎิหาริย์ ด้านแคล้วคลาด คงกระพัน  มีนายทหารราชรานาวีคนบ้านกาหลง ได้รับหน้าที่ให้ไปปราบผู้ก่อการร้ายที่ จ.นครศรีธรรมราช เกิดเหตุการปะทะต่อสู้  ผู้ก่อการร้ายใช้อาวุธสงคราม ปืนอาก้า ปืนเอ็ม16 สาดกระสุนหลายร้อยนัดยิงไปที่รถยีเอ็มซี มีทหารถูกยิงเข้าที่ขาบ้าง แขนบ้าง บาดเจ็บหลายนาย  ส่วนนายทหารราชนาวีคนนี้ถูกยิงเข้าที่ลำตัวด้านหน้า กระสุนมาปะทะกับเหรียญหลวงพ่อสุด รุ่นเสือแผ่น ปี 2517 กระสุนไม่เข้าร่างกายนายทหารผู้นี้ มีแต่เพียงรอยช้ำเป็นจ้ำสีเขียวเท่านั้น
ยันต์ตะกร้อ
ยันต์ตะกร้อ เป็นยันต์ที่หลวงพ่อสุดได้ปลุกเสกขึ้นมา โดยตอนปลุกเสกนั้นหลวงพ่อท่านได้ลงคาถาอาคมโดยใช้ภาษาขอม เขมร และลาว โดยที่บทสวดที่ท่านสวดมีใจความว่า
นอกจากนี้ยันต์ตะกร้อยังเป็นที่กล่าวขานและเป็นที่นิยมกันใน ชาว จ.สมุทรสาคร อีกด้วย
พระอาจารย์ของหลวงพ่อสุด
และในทางหนึ่งท่านคือผู้เมตตา ให้ของขลังแก่ตี๋ใหญ่ จอมโจรชื่อดัง ในช่วงปี 2521-2524
มรณภาพ
หลวงพ่อสุด ท่านเป็นพระที่เคร่งครัดในพระธรรมวินัย รักสันโดษมีความเป็นอยู่เรียบง่าย ยึดพรหมวิหารและสังคหวัตถุธรรมเป็นหลักปฏิบัติ ได้บำเพ็ญศาสนกิจอันเป็นหิตานุหิตประโยชน์เพื่อความเจริญรุ่งเรือง เพื่อความวัฒนาสถาพรแก่พระพุทธศาสนาและปวงชนอย่างแท้จริง พ.ศ. 2521 ได้อาพาธด้วยโรค โพรงจมูกอักเสบ ได้เข้าพักรักษาตัวที่โรงพยาบาลสมุทรสาคร หลังจากออกจากโรงพยาบาลแล้ว ได้กลับมาปฏิบัติศาสนกิจตามปกติ วันที่ 24 พฤษภาคม พ.ศ. 2524 หลวงพ่อสุด ท่านได้อาพาธด้วยโรคกระเพาะอาหารอักเสบ ได้เข้าพักรักษาตัวและทำการผ่าตัดกระเพาะที่โรงพยาบาลเปาโลเมโมเรียล ถนนพหลโยธิน กทม. หลังจากออกจากโรงพยาบาลเปาโลแล้ว ได้กลับมาปฏิบัติศาสนกิจ ณ วัดกาหลง ตามปกติ และเนื่องด้วยหลวงพ่อชราภาพมาก สุขภาพไม่แข็งแรง ร่างกายอ่อนเพลีย เดินไม่สะดวก เจ็บออดๆแอดๆ เรื่อยมา
ครั้น ถึง วันอาทิตย์ ที่ 14 สิงหาคม พ.ศ. 2526 ตรงกับ วันขึ้น 6 ค่ำ เดือน 9 ปีกุน เวลา 13.15 น. หลวงพ่อสุด สิริธโร ก็ได้ถึงแก่มรณภาพด้วยอาการสงบ สิริรวมอายุได้ 81 ปี 3 เดือน 8 วัน ยังมาซึ่งความเศร้าโศรกและอาลัยรักของบรรดาศิษยานุศิษย์และผู้ใกล้ชิดทั้งใกล้และไกลเป็นอย่างยิ่ง
พระราชทานเพลิงศพ
มีการเผาศพอยู่กรณีหนึ่งซึ่งเป็นข่าวดังทางหน้าหนังสือพิมพ์รายวันหลายฉบับ เกี่ยวกับศพของพระครูสมุทรธรรมสุนทร หรือ “หลวงพ่อสุด อดีตเจ้าอาวาสวัดกาหลง เกจิอาจารย์ชื่อดังของจังหวัดสมุทรสาคร ซึ่งเคยเป็นอาจารย์ของ “ตี๋ใหญ่” ที่มีพิธีพระราชทานเพลิงศพไปเมื่อวันที่ 1 ธันวาคม 2545 ที่ผ่านมาที่วัดกาหลง
เนื้อข่าวน่าสนใจที่ว่าศพของท่านโดนไฟเผาไหม้ไม่หมด แม้ว่าร่างจะเป็นเนื้อหนังกระดูกเผาหมดแล้วแต่กระดูกหรืออัฐิยังอยู่ในสภาพที่สมบูรณ์มาก ไม่บิ่นหรือแตกร้าวเป็นชิ้นๆ แบบการเผาศพทั่วไปเลย ทำให้หลายคนไม่อยากเชื่อ จึงต้องไปพิสูจน์ให้เห็นกับตา
“ก่อนหน้าที่จะเผาประมาณ 2 เดือนที่ผ่านมาอาตมาฝันเห็นหลวงพ่อสุดมาบอกว่าไม่มีใครเผาท่านได้นอกจากตัวท่านเอง อาตมาเลยถามกลับไปว่า แล้วจะให้ทำอย่างไร ท่านบอกให้จัดดอกไม้จันทน์มาบายศรีขอขมาไว้และให้อาตมาเป็นคนจุดไฟเผา โดยให้อาตมาจับมือท่านเผาร่างท่านเอง อาตมาก็นำเรื่องความฝันไปเล่าให้ลูกศิษย์ที่ใกล้ชิดฟัง
ต่อมาในวันพระราชทานเพลิงศพ ช่วงพิธีเผาจริงเจ้าคณะจังหวัดสมุทรสาครท่านมาเป็นประธานจุดไฟ ปรากฏว่าเกิดเหตุประหลาดขึ้นเมื่อไฟที่จุดกับดอกไม้จันทน์ดับลงเฉยๆ ต้องวางเอาไว้อย่างนั้น อาตมาเห็นจึงเข้าไปจุดไฟเผาตามที่ฝันเอาไว้
“ปกติแล้วศพโดยทั่วไปใช้เวลาเผาประมาณ 2 ชั่วโมงก็ไหม้หมด แต่เมื่อเวลาเผาท่านก็ใช้น้ำมันเชื้อเพลิง ระดับไฟร้อนมากประมาณ 300 องศา ขณะที่เผาก็จะมีเจ้าหน้าที่ไปกลับร่างท่าน ต่อเมื่อได้เวลาราไฟ ปรากฏว่ายังเห็นร่างของท่านยังคงอยู่เป็นโครงกระดูกทั้งโครงทั้งที่เผามานาน”
คุณอุบลรัตน์ ใยไหม กำนันตำบลกาหลง ยังได้ให้ข้อมูลเพิ่มเติมอีกว่า
“ก่อนวันประชุมเพลิงท่าน คณะกรรมการก็ได้เตรียมงานแต่เนิ่นๆ โดยได้เคลื่อนสรีระร่างของท่านมา หลวงพ่อคล้ายคนนอนหลับ ร่างท่านมีแต่หนังหุ้มกระดูกไม่มีกลิ่นเหม็นเน่า จีวรเก่าแต่ก็ไม่เปียกคราบน้ำเหลืองเลย ที่เผาท่านเป็นคนสุดท้าย เมื่อเจ้าหน้าที่เปิดให้ดูก็เห็นภาพที่ว่าท่านยังเป็นโครงกระดูกอยู่นะ พี่ก็แปลกใจเลยตะโกนบอกว่า “หลวงปู่ไม่ไหม้” แล้วชาวบ้านก็วิ่งไปดู เพราะชาวบ้านก็ยังไม่กลับ เขาจะรอดูที่ว่ากันว่าหลวงปู่จะเผาไม่ไหม้จะเป็นจริงมั้ย เขาก็เลยอยากพิสูจน์ แล้วก็เป็นจริง หนังท่านไหม้แต่กระดูกท่านยังไม่หลุด”
สิ่งที่เกิดขึ้นทำให้ชาวบ้านละแวกวัดและประชาชนทั่วไปที่สนใจมั่นใจมากขึ้นว่าเป็นปาฏิหาริย์ของหลวงพ่อสุดเพราะท่านสำเร็จวิชาอยู่ยง
คงกระพันชาตรีศาสตร์ลี้ลับที่ทำให้สังขารของท่านไม่อาจเผาให้ไหม้หมดอย่างคนธรรมดาทั่วไปได้...
ปาฏิหารย์ยันต์ตะกร้อและเสือเผ่น
ตามประวัติของหลวงพ่อสุดแห่งวัดกาหลง จ.สมุทรสาคาเจ้าตำรับยันต์ตะกร้อและเสือเผ่น ท่านเป็นชาวอำเภอพนมไพร จ.ร้อยเอ็ด เกิดในตระกูลชาวนาในสมัยราชกาลที่ 5 ท่านบวชเป็นสามเณรเมื่ออายุ 16 ปี ที่วัดกลางพนมไพร จ.ร้อยเอ็ด แล้วเดินทางรอนแรมจากร้อยเอ็ดไปแสวงหาวิชาและความรู้ในทางธรรมตามที่ต่างๆ จนกระทั่งได้มาจำพรรษาอยู่ที่วัดกาหลง จนมรณภาพ
เรื่องราวของหลวงพ่อสุดเกี่ยวกับพลังอำนาจจิตที่อยู่ในรูปการสักยันต์ตะกร้อและเสือเผ่นนั้นโด่งดังมากแม้แต่ “ตี๋ใหญ่” ขุนโจรชื่อดังที่เขาลือกันว่าหนังเหนียวและแคล้วคลาดอยู่ตลอดยังนับถือ ไปมาหาสู่หลวงพ่ออยู่บ่อยๆ “ตี๋ใหญ่” มีของดีคือมีผ้ายันต์กับตะกรุดของหวงพ่อสุดไว้ป้องกันตัว ขนาดถูกตำรวจเป็นร้อยล้อมจับก็ยังหนีเอาตัวรอดไปได้ จนใครๆ ลือกันว่าตี๋ใหญ่มีวิชาล่องหนหายตัวได้!
มีเรื่องเล่าถึงวันที่ “ตี๋ใหญ่” สิ้นชื่อ คือวันนั้นก่อนที่จะหนีไปหลบซ่อนตัว “ตี๋ใหญ่” ให้ลูกน้องขับรถพามาหาหลวงพ่อสุดที่วัดกาหลง แต่มาแล้วไม่พบหลวงพ่อจึงกลับออกมา ระหว่างที่รถวิ่งออกมาก็โดนถล่มจากเจ้าหน้าที่ทั้งสองข้างทาง นับไม่ถ้วนว่ากี่นัด
จะเห็นว่าคนเราเมื่อดวงขาดมันก็ต้องมีอันเป็นไป และเหตุที่ตี๋ใหญ่มาหาหลวงพ่อสุดนั้นเป็นเพราะว่าพวงพระและตะกรุดของตี๋ใหญ่ หายไปก็เลยจะมาขอใหม่จากหลวงพ่อ จึงมาพบจุดจบในวันนั้น
หลายคนกล่าวว่าถ้าผ้ายันต์กับตะกรุดยังอยู่ ตี๋ใหญ่อาจจะยังไม่ตาย แต่ถึงอย่างไรตี๋ใหญ่ก็ก่อกรรมทำเข็ญไว้มากพลังอำนาจจิตหรืออิทธิฤทธิ์ใดๆ ก็มาอยู่ “เหนือกรรม” ไม่ได้ สุดท้ายตี๋ใหญ่ก็ต้องจบชีวิตลงท่ามกลางการสาปแช่งของผู้คน และใครจะรู้ว่านั้นเป็นสิ่งที่หลวงพ่อสุดกำหนดให้เป็นไปด้วยหรือไม่?
ก็ยังมีเรื่องเล่าถึงอดีตนาวิกโยธินคนหนึ่งที่ได้เครื่องรางของหลวงพ่อสุดไปเป็นเหรียญเสือเผ่นและรอยสัก ขณะที่รับราชการอยู่เขาถูกส่งไปปราบผู้ก่อการร้ายที่ท่าศาลา จ.นครศรีธรรมราช ในปี พ.ศ. 2519 แล้วโดนถล่มขณะอยู่บนรถจีเอ็มซี เพื่อนคนหนึ่งถูกยิงจนตาตุ่มหายไปทั้งแถบ ส่วนตัวเองถูกยิงห้านัด กระสุนเข้ากลางหลังตรงยันต์พอดี เสื้อทะลุเป็นรูแต่กระสุนกลับไม่เข้าเนื้อและไม่มีบาดแผลเพียงแต่เป็นรอยจ้ำๆ เท่านั้น
ส่วนอีกคนเป็นศิษย์หลวงพ่อสุดเหมือนกันคนนี้เป็นโรคที่ตา ต้องเข้ารับการผ่าตัดที่โรงพยาบาลศิริราช ระหว่างการรักษาต้องฉีดยาเพื่อผ่าตัด เข้าใจว่าเป็นยาชา แต่พอฉีดเข็มฉีดยากลับไม่เข้าเนื้อ เพราะคนนี้หลวงพ่อสุดสักน้ำมันครอบไว้ ผลสุดท้ายต้องมานิมนต์หลวงพ่อสุดไปโรงพยาบาลเพื่อทำพิธีถอน คนป่วยจึงได้รับการฉีดยาและผ่าตัดเรียบร้อย
หลวงพ่อสุด วัดกาหลง
ปัจจุบันทางวัดกาหลง จ.สมุทรสาคร ได้นำร่างที่เป็นโครงกระดูกของหลวงพ่อสุดบรรจุไว้ในโลงแก้วตั้งให้ประชาชนไปกราบนมัสการอยู่ที่ชั้นสองของศาลาการเปรียญภายในวัดซึ่งทุกวันจะมีประชาชนและลูกศิษย์ที่เลื่อมใสแวะเวียนไปกราบสรีระร่างของท่านไม่ขาดสาย
วัตถุมงคลของหลวงพ่อสุด
หลวงพ่อสุด ท่านสร้างวัตถุมงคลออกมาด้วยกันหลายรุ่น มีทั้งที่เป็นพระเหรียญปีต่างๆ โดยเหรียญรุ่นแรกของท่านสร้างขึ้นในปี พ.ศ. 2506 มีการสร้างด้วยเนื้อทองแดงเพียงชนิดเดียวเท่านั้น สามารถดูรายละเอียดวัตถุมงคลรุ่นอื่นๆของหลวงพ่อสุดได้ที่ วัตถุมงคลหลวงพ่อสุด วัดกาหลง
อ้างอิง
- หลวงพ่อสุด วัดกาหลง ต.กำหลง อ.เมือง จ.สมุทรสาคร - หนังสือ อนุสรณ์งานพระราชทานเพลิงศพ พระครูสมุทรธรรมสุนทร (สุด สิริธโร)
รินทร์ลิตา จิระโกมลรัศม์
รินทร์ลิตา จิระโกมลรัศม์ ชื่อเล่น วีวี่ (ชื่อเดิม สรัณณัฏฐ์ ประดู่คู่ยามดี) เกิดเมื่อวันที่ 18 มิถุนายน พ.ศ. 2542 เป็นนักแสดงชาวไทย เข้าสู่วงการบันเทิงโดยประกวด Young Model Contest 2012 มีผลงานเด่นจากซีรีส์เรื่อง Club Friday to be Continued ตอน เพื่อนรักเพื่อนร้าย รับบทเป็น กระต่าย
ประวัติ
รินทร์ลิตา จิระโกมลรัศม์ (ชื่อเดิม สรัณณัฏฐ์ ประดู่คู่ยามดี) เกิดวันที่ 18 มิถุนายน พ.ศ. 2542 เริ่มศึกษาระดับอนุบาลศึกษาและประถมศึกษาจากโรงเรียนโสมาภานุสสรณ์ แล้วย้ายเข้าเรียนต่อระดับประถมศึกษาที่โรงเรียนโสมาภาพัฒนา และเข้าศีกษาต่อระดับมัธยมศึกษาที่ โรงเรียนสตรีเศรษฐบุตรบำเพ็ญ จนจบระดับมัธยมศึกษา จบการศึกษาระดับปริญญาตรี มหาวิทยาลัยกรุงเทพ
ชีย็อน
พัก จ็อง-ฮย็อน (เกาหลี: 박정현; เกิด 14 พฤศจิกายน ค.ศ. 2000) เป็นที่รู้จักในชื่อ ซีย็อน เป็นนักร้องชาวเกาหลีใต้ ชีย็อนเป็นนางแบบและอดีตนักแสดงเด็ก เธอฝึกฝนภายใต้สังกัดเพลดิสเอนเตอร์เทนเมนต์เป็นเวลา 9 ปี ก่อนจะเปิดตัวอย่างเป็นทางการในฐานะสมาชิกของกลุ่มนักร้องเคป็อป พริสทิน ในปี 2017
ประวัติ
พัก จ็อง-ฮย็อน เกิดเมื่อวันที่ 14 พฤศจิกายน ค.ศ. 2000 ที่จังหวัดคย็องกี ประเทศเกาหลีใต้ ในตอนที่ชีย็อนยังเป็นเด็กเธอปรากฏตัวในโฆษณาหลายบริษัทและเป็นที่สะดุดตาที่สุดคือวิดีโอความปลอดภัยของสายการบินเกาหลี นอกจากนี้เธอยังมีบทบาทเล็กๆ ในภาพยนตร์บิดาและบุตร: เรื่องราวของเม่งจื้อ (2004) และ เดอะ คัท (2007)
ชีย็อนเข้ารับการออดิชันภายใต้สังกัดเพลดิสเอนเตอร์เทนเมนต์และฝึกฝนเป็นเวลา 9 ปี ในฐานะที่เธอเป็นหนึ่งในกลุ่มเด็กฝึกของสังกัดทำให้ได้ร่วมแสดงมิวสิควิดีโอของศิลปินในสังกัดเช่น อาฟเตอร์สกูล และ ออเรนจ์คาราเมล
โปรดิวซ์101
ภายใต้ชื่อพัก ชีย็อน เธอพร้อมกับเด็กฝึกหญิงหกคนของบริษัทได้เข้าร่วมในรายการโทรทัศน์เอ็มเน็ต ที่มีชื่อว่าโปรดิวซ์ 101เพื่อค้นหากลุ่มศิลปินหญิงของประเทศเกาหลีใต้ ซึ่งออกอากาศตั้งแต่วันที่ 22 มกราคม ถึง 1 เมษายน ค.ศ. 2016
ชีย็อนเสียใจที่ถูกคัดออก แต่เพื่อนเธอทั้งสองคน นาย็อง และ คย็อลกย็อง ได้กลายเป็นสมาชิกของ ไอโอไอ
พริสทิน
ในขณะที่ นาย็อง และ คย็อลกย็อง เป็นสมาชิกของไอโอไอ ชีย็อนกับเด็กฝึกทั้งสี่คนของสังกัดเพลดิสเอนเตอร์เทนเมนต์ที่ถูกคัดออกกับการออดิชันของ ซ็องย็อน, เยฮานาและไคล่า ได้โปรโมทกลุ่มก่อนเปิดตัว เพลดิส เกิร์ลส ซึ่ง นาย็อง และ คย็อลกย็อง ยังเป็นส่วนหนึ่งของวงอีกด้วย
เมื่อวันที่ 27 มิถุนายน 2016 พวกเขาได้ปล่อยซิงเกิ้ล "WE" ซึ่งชีย็อนได้ร่วมเขียนเพลงกับเพื่อนสมาชิกอีกสามคน พร้อมกับมิวสิควิดีโอประกอบเพลง
นอกจากนี้ชีย็อนยังขึ้นแสดงในคอนเสิร์ตประจำสัปดาห์กับกลุ่มของเธอตั้งแต่เดือนพฤษภาคม ถึง กันยายน ค.ศ. 2016 และยังเข้าร่วมกับ นาย็อง และ คย็อลกย็อง ในคอนเสิร์ตสุดท้ายเมื่อวันที่ 6 มกราคม ค.ศ. 2017 หลังจากการแยกย้ายของสมาชิกไอโอไอ ระหว่างการแสดงคอนเสิร์ตพวกเขาได้มีการเปิดเผยชื่อวงอย่างเป็นทางการในชื่อ พริสทิน (Pristin) ได้ทำการเปิดตัวอย่างเป็นทางการในวันที่ 21 มีนาคม ค.ศ. 2016 เป็นเกิร์ลกรุปหญิงที่มีสมาชิกทั้งหมด10คน ชีย็อนมีส่วนร่วมในการผลิตอัลบั้มและเพลง "Over n Over" ที่ถูกเขียนโดยเธอและสมาชิกอีกห้าคน
เมื่อวันที่ 22 เมษายน ค.ศ. 2016 เธอได้มาเป็นพิธีกรของการแสดงรายการเพลงเกาหลี มิวสิกคอร์ ร่วมกับสมาชิกแอสโตร ชา อึน-อู
ในเดือนสิงหาคม ค.ศ. 2017 พริสทินปล่อยมินิอัลบั้มที่สอง Schxxl Out โดยมีทั้งหมดสองเวอร์ชันและชีย็อนได้ร่วมเขียนเนื้อเพลงด้วย
ฌ็อง-โกลด ว็อง ดาม
ฌ็อง-โกลด ว็อง ดาม (Jean-Claude Van Damme) เกิดวันที่ 18 ตุลาคม ค.ศ. 1960 เป็นนักแสดงและนักศิลปะป้องกันตัวชาวเบลเยียม ซึ่งเป็นที่รู้จักในฐานะดาราภาพยนตร์แอ็คชั่นระดับโลก โดยมีฉายาว่า "นักกล้ามแห่งบรัสเซลส์"
ครั้งหนึ่ง เคยมีแผนที่จะให้ฌ็อง-โกลด ว็อง ดาม แข่งมวยไทยกับสมรักษ์ คำสิงห์ ที่ประเทศไทย ในช่วงประมาณเดือนพฤศจิกายน ค.ศ. 2011 แต่แผนดังกล่าวก็ได้เลื่อนไป
ประวัติ
ฌอง-คล็อดเริ่มฝึกศิลปะป้องกันตัวตั้งแต่สิบขวบ โดยพ่อของเขาพาเขาไปสมัครที่โรงเรียนสอนโชโตกันริว และคาราเต้ ซึ่งในที่สุดเขาก็คว้าสายดำมาได้ และเขาก็เรียนเทควันโด และมวยไทยเพิ่มเติม และสามารถชนะการแข่งขันคาราเต้หลายรายการ เช่น ยูโรเปียนโปรเฟสชันแนล คาราเต้แอสโซซิเอชันมิดเดิลเวทแชมเปียนชิป, สหภาพคาราเต้ยุโรป (EKU), เวิลด์-ออลสไตล์ คาราเต้ออร์เกไนเซชัน (WAKO), สมาคมคาราเต้อาชีพยุโรป (EPKA) และสมาคมคาราเต้อาชีพ (PKA) เป็นต้น
จากนั้นพอเขาอายุ 16 ปี ก็เบนทิศไปเรียนบัลเลต์ถึง 5 ปี จนเขาเปิดฟิตเนสสอนการเต้นบัลเลต์ในบรัสเซลส์ ซึ่งภายหลังก็ได้ขายกิจการของตัวเอง เพราะไม่ประสบความสำเร็จ
โลกภาพยนตร์
ฌอง-คล็อด แวนแดมม์ก้าวสู่โลกภาพยนตร์ครั้งแรกในปี 1984 คือ Rue barbare (1984) ซึ่งเขาเป็นเพียงตัวประกอบ ตามด้วยภาพยนตร์ตลกประเทศฝรั่งเศสเรื่อง Monaco Forever (1984) รับบทเป็นหนุ่มเกย์นักคาราเต้ อีกทั้งแสดงในภาพยนตร์เพลง - บัลเลต์เรื่อง Breakin' (1984)
ในปี 1985 ฌอง-คล็อด แวนแดมม์รับบทเป็นตัวร้ายในหนังแอ็กชันอเมริกัน - ฮ่องกงเรื่อง No Retreat, No Surrender (1985) และเขารับนำเป็นครั้งแรกใน ขาเจาะเหล็ก (1988) ซึ่งประสบความสำเร็จอย่างสูง ส่งผลทำให้ชื่อของฌอง-คล็อด แวนแดมม์กลายเป็นดาราแอ็คชันที่น่าจับตามองในเวลานั้น จากนั้นเขาก็ผลงานต่อเนื่อง สองอึกสองซีกโลก (1988), ไซบอร์ก (1989) และ คิกบ็อกเซอร์ (1989)"
หนังตลาด
ในปี 1994 ฌอง-คล็อด แวนแดมม์รับบทนำในหนังทุนสูงเรื่อง สตรีทไฟต์เตอร์ ยอดคนประจัญบาน (1994) ซึ่งประสบความล้มเหลวในคำวิจารณ์ แต่ก็สามารถทำเงินทั่วโลกได้กว่า 100 ล้านดอลลาร์สหรัฐ
แต่ชีวิตการแสดงของเขาเริ่มตกต่ำลง ในปี 1995 เมื่อ ตัดเส้นตาย ท้านรก (1995) ประสบความล้มเหลวทั้งรายได้และคำวิจารณ์ จากนั้นเขาก็กำกับภาพยนตร์เป็นครั้งแรกเรื่อง 2 ฅนบ้าเกิดคน (1996) ซึ่งก็ไม่ค่อยประสบความสำเร็จ ตั้งแต่นั้น หนังของเขาก็ทำเงินได้ไม่ถึง 15 ล้านเหรียญติดต่อกันหลายเรื่อง ทั้ง คนอึดล่าสุดโลก (1996), คู่โหดมหาประลัย (1997), ทุบกะโหลกนรก (1998) และ หนังภาคต่ออย่าง นักรบกระดูกสมองกล (1999) เป็นเรื่องสุดท้ายในภาพยนตร์สตูดิโอเมเจอร์
ปัจจุบัน
ปัจจุบันฌ็อง-โกลดรับงานแสดงในหนังฟอร์มต่ำมาตั้งแต่ปี 1998 โดยตัวเขาเปิดบริษัทสร้างหนังให้ตัวเอง คือ ลองโร้ด โปรดักชั่น และ 777 ฟิล์มคอร์ป ผลงานของเขาเรื่องแรกในนามของบริษัทนี้คือ คนอึดเดือด ไม่ใช่คน (1998) จากนั้นเขาก็มีผลงานแบบนี้มาอย่างต่อเนื่อง เช่น คนดุนรกเดือด (หรืออีกชื่อ Desert Heat) (1999), อึดนรก ด่วนมหากาฬ (2001), คนอึดล่าขุมทรัพย์ครูเสต (2001), อึดนรก ด่วนมหากาฬ (2002), คนอึดแหกโคตรคุกนรก (2003) เป็นต้น
สุขภาพ
ในปี 1995 ฌอง-คล็อด แวนแดมม์เจอปัญหาครั้งใหญ่ในชีวิต เพราะเขาติดโคเคนอย่างหนัก จนเขาต้องเข้ารับการบำบัดในปี 1996 และสามารถเลิกยาได้ในปี 1997
ชีวิตส่วนตัว
ด้านชีวิตสมรส ฌอง-คล็อด แวนแดมม์แต่งงานแล้ว 5 ครั้ง รวมถึงการสมรสกับภรรยาปัจจุบันของเขา 2 ครั้ง โดยเขามีบุตรถึง 3 คน คือ ครีสตอฟ เกิดปี 1985, บียองกา เกิดปี 1991 และนีโกลาส์ เกิดปี 1995
แหล่งข้อมูลอื่น
เว็บไซต์
บทสัมภาษณ์
วอลเลย์บอลเวิลด์ลีก
วอลเลย์บอลเวิลด์ลีก (FIVB Volleyball World League) เป็นการแข่งขันวอลเลย์บอลระดับนานาชาติสำหรับผู้ชาย การแข่งขันเริ่มครั้งแรกในปี ค.ศ. 1990 จัดการแข่งขันโดยสหพันธ์วอลเลย์บอลนานาชาติ (เอฟไอวีบี) การแข่งขันจะจัดเป็นประจำทุกปี การแข่งขันสำหรับผู้หญิงเรียกว่าเวิลด์กรังด์ปรีซ์ จะได้ไม่สับสนกับการแข่งขันชิงแชมป์โลก, เวิลด์คัพ และเวิลด์แกรนด์แชมป์เปี้ยนคัพ
ในปี ค.ศ. 2018 เวิลด์ลีกถูกแทนที่โดยรายการใหม่ ในชื่อ วอลเลย์บอลชายเนชันส์ลีก
ประเทศที่เข้าร่วมการแข่งขัน
บราซิลและอิตาลี เป็นสองทีมที่เข้าร่วมในการแข่งขันทุกครั้งของวอลเลย์บอลเวิลด์ลีก
{{legend|#BBF3BB|ทีมในดิวิชัน 1}} {{legend|#BBF3FF|ทีมในดิวิชัน 2}} {{legend|#FFFFBB|ทีมในดิวิชัน 3}} {{legend|#FFFFFF|ทีมที่ไม่ได้เข้าร่วมในเวิลด์ลีก}}
สวนพฤกษศาสตร์
สวนพฤกษศาสตร์ เป็นสถาบันทางวิชาการที่เป็นแหล่งรวบรวมพรรณพืชต่าง ๆ เอาไว้เพื่อทำการอนุรักษ์ ศึกษา วิจัยทางวิทยาศาสตร์โดยเฉพาะทางด้านพฤกษศาสตร์หรือวิทยาศาสตร์ว่าด้วยพืช โดยมักจะมีการปลูกรวบรวมไว้เป็นหมวดหมู่ ตามแต่ละนโยบาย ลักษณะพื้นที่ และงบประมาณของสวนพฤกษศาสตร์นั้น ๆ เช่น สวนกล้วยไม้ สวนสมุนไพร สวนพืชให้สี สวนพืชมีพิษ หรือ ตามการจัดจำแนกพืชเป็นวงศ์ต่าง ๆ เช่น วงศ์ปาล์ม วงศ์ขิงข่า เป็นต้น โดยสวนพฤกษศาสตร์ที่มีมาตรฐานจะมีองค์ประกอบที่สำคัญ เช่น แปลงรวบรวมพรรณพืช ห้องสมุด หอพรรณไม้ ห้องปฏิบัติการ นอกจากงานด้านอนุรักษ์พืชแล้ว ยังเป็นแหล่งเรียนรู้ด้านพืชสำหรับการศึกษาของนักวิจัย นักเรียนนักศึกษา หรือตอบสนองต่อการเป็นแหล่งท่องเที่ยวและสถานพักผ่อนหย่อนใจ ซึ่งแนวโน้มในปัจจุบันสวนพฤกษศาสตร์จะต้องตอบสนองต่อความเป็นอยู่ของมนุษย์ เช่น การเป็นแหล่งพันธุกรรมให้แก่ชุมชนในท้องถิ่น
สวนรุกขชาติ 55 แห่ง
ภาคกลาง
ภาคตะวันออกเฉียงเหนือ
ภาคตะวันออกเฉียงใต้
ภาคตะวันออก
ภาคใต้
งานประกาศผลรางวัลออสการ์ ครั้งที่ 76
งานประกาศผลรางวัลออสการ์ ครั้งที่ 76 เป็นงานมอบรางวัลสำหรับภาพยนตร์ที่เข้าฉายในปีค.ศ. 2003
รางวัล
ผู้ที่ได้รับรางวัลแต่ละหมวดหมู่จะแสดงในรูปแบบตัวหนา
ภาพยนตร์ยอดเยี่ยม
The Lord of the Rings: The Return of the King
นักแสดงนำหญิงยอดเยี่ยม
Monster - Charlize Theron
นักแสดงสมทบชายยอดเยี่ยม
Mystic River - Tim Robbins
นักแสดงสมทบหญิงยอดเยี่ยม
Cold Mountain - Renee Zellweger
ผู้กำกับยอดเยี่ยม
The Lord of the Rings: The Return of the King - Peter Jackson
บทภาพยนตร์ดั้งเดิมยอดเยี่ยม
Lost in Translation - Sofia Coppola
บทภาพยนตร์ดัดแปลงยอดเยี่ยม
The Lord of the Rings: The Return of the King - Peter Jackson, Fran Walsh and Philippa Boyens
ถ่ายภาพยอดเยี่ยม
Master and Commander: The Far Side of the World - Russell Boyd
ออกแบบเครื่องแต่งกายยอดเยี่ยม
The Lord of the Rings: The Return of the King - Ngila Dickson and Richard Taylor
Best Achievement in Sound Mixing
The Lord of the Rings: The Return of the King - Christopher Boyes, Michael Semanick , Michael Hedges and Hammond Peek
ลำดับภาพยอดเยี่ยม
The Lord of the Rings: The Return of the King - Jamie Selkirk
ลำดับเสียงยอดเยี่ยม
Master and Commander: The Far Side of the World - Richard King
เทคนิคพิเศษยอดเยี่ยม
The Lord of the Rings: The Return of the King - Jim Rygiel, Randall William Cook , Alex Funke and Joe Letteri
แต่งหน้ายอดเยี่ยม
The Lord of the Rings: The Return of the King - Richard Taylor and Peter King
เพลงประกอบภาพยนตร์ยอดเยี่ยม
The Lord of the Rings: The Return of the King - Annie Lennox, Fran Walsh and Howard Shore for the song Into the West
ดนตรีประกอบภาพยนตร์ยอดเยี่ยม
The Lord of the Rings: The Return of the King - Howard Shore
ภาพยนตร์สั้นยอดเยี่ยม
Two Soldiers
ภาพยนตร์สารคดีขนาดสั้นยอดเยี่ยม
Chernobyl Heart
ภาพยนตร์สารคดียอดเยี่ยม
The Fog of War: Eleven Lessons from the Life of Robert S. McNamara
ภาพยนตร์ภาษาต่างประเทศยอดเยี่ยม
The Barbarian Invasions - Canada
ภาพยนตร์แอนิเมชันยอดเยี่ยม
Finding Nemo
เหตุผลวิบัติของนักการพนัน
เหตุผลวิบัติของนักการพนัน (gambler's fallacy) หรือเรียกอีกอย่างหนึ่งว่า  เหตุผลวิบัติมอนตีคาร์โล  (Monte Carlo fallacy) เป็นความเชื่อผิด ๆ ว่า  ถ้าเหตุการณ์หนึ่งเกิดขึ้นบ่อยกว่าปกติในช่วงเวลาหนึ่ง ๆ เหตุการณ์นั้นก็จะเกิดขึ้นบ่อยครั้งน้อยลงในอนาคต  หรือว่า  ถ้าเหตุการณ์หนึ่งเกิดขึ้นน้อยกว่าปกติในช่วงเวลาหนึ่ง ๆ เหตุการณ์นั้นก็จะเกิดบ่อยขึ้นในอนาคต  เพื่อที่จะให้เกิดการสมดุลกัน แต่ว่าถ้าสิ่งที่เกิดขึ้นเป็นเหตุการณ์สุ่ม คือเป็นการลองตามลำดับที่เป็นอิสระทางสถิติ (statistical independent trial)  ของกระบวนการสุ่ม แม้ว่าความเชื่อนี้จะดึงดูดใจ แต่ก็จะไม่เป็นความจริง เหตุผลวิบัตินี้เกิดขึ้นได้ในสถานการณ์จริง ๆ มากมาย แต่มักจะมีการกล่าวถึงในเรื่องของการเล่นการพนัน เพราะเป็นเหตุผลวิบัติที่คนเล่นการพนันมีโดยสามัญ
ส่วนคำบัญญัติว่า "เหตุผลวิบัติมอนตีคาร์โล"  มีกำเนิดมาจากตัวอย่างที่มีชื่อเสียงของเหตุผลวิบัตินี้  ซึ่งเกิดขึ้นในบ่อนกาสิโนมอนตีคาร์โลในปี ค.ศ. 1913
การโยนเหรียญ
เหตุผลวิบัติของนักการพนันจะเห็นได้ในการโยนเหรียญที่สมดุล ที่ผลที่ออกแต่ละครั้งจะเป็นอิสระทางสถิติจากกันและกัน และค่าความน่าจะเป็นของการออกหัวในแต่ละครั้งจะเป็น 1⁄2 คือหนึ่งในสอง พอดี ดังนั้น ความน่าจะเป็นของการออกหัวสองครั้งต่อกันก็จะเป็น 1⁄4 (1 ใน 4) และของการออกหัวสามครั้งต่อกันก็จะเป็น 1⁄8 (1 ใน 8) ฉะนั้นถ้าสมมุติว่า Ai เป็นเหตุการณ์ที่การโยนเหรียญครั้งที่ i ออกหัว เราก็จะได้
ถ้าตอนนี้เราสมมุติว่า เหรียญได้ออกหัวสี่ครั้งต่อกันแล้ว และการโยนเหรียญครั้งต่อไปก็จะออกหัวเช่นกัน ก็จะเป็นการออกหัวต่อกันถึง 5 ครั้ง เนื่องจากว่า ความน่าจะเป็นของการออกหัว 5 ครั้งต่อกันมีค่าแค่ 1⁄32 (1 ใน 32) ผู้เสี่ยงต่อเหตุผลวิบัติของนักการพนันอาจจะเชื่อว่า การโยนเหรียญครั้งต่อไปมีโอกาสจะออกหัวน้อยกว่าออกก้อย แต่จริง ๆ แล้ว ความคิดนี้ไม่ถูก  และเป็นลักษณะปรากฏของเหตุผลวิบัตินี้ คือความจริงแล้ว การออกหัว 5 ครั้งต่อกัน หรือว่าการออกหัว 4 ครั้งและออกก้อยต่อมา  มีความน่าจะเป็นเท่า ๆ กัน คือมีค่าที่ 1⁄32 ถ้าออกหัวมาแล้ว 4 ครั้ง ความน่าจะเป็นของการออกหัวในครั้งต่อไปก็คือ
แม้ว่า การออกหัว 5 ครั้งต่อกันมีความน่าจะเป็นเพียง 1⁄32 = 0.03125 แต่ว่า นั่นเป็นค่าความน่าจะเป็นก่อนที่จะมีการโยนเหรียญครั้งแรก แต่หลังจากที่มีการโยนเหรียญมา 4 ครั้งแล้ว ผลที่ได้ก็เป็นสิ่งที่รู้แล้วเกิดขึ้นแล้ว  จึงมีความน่าจะเป็นคือ 1 ให้สังเกตว่า การคิดโดยเหตุผลที่ไม่ตรงกับความจริงว่า  มีโอกาสที่การโยนเหรียญครั้งต่อไปจะออกก้อยมากกว่าจะออกหัวโดยอาศัยเหตุการณ์ที่เกิดขึ้นแล้ว  เท่ากับบ่งว่า  เหตุการณ์ที่เกิดขึ้นแล้วในอดีตจะมีอิทธิพลต่อความน่าจะเป็นของอนาคต  นั่นแหละคือเหตุผลวิบัติของนักการพนัน
คำอธิบายอีกอย่างหนึ่ง
เราสามารถเห็นจากวิธีการข้างบนว่า ถ้าเราโยนเหรียญ 21 ครั้ง  ความน่าจะเป็นของการออกหัวทุกครั้งจะเป็น 1 ใน 2,097,152 แต่จริง ๆ แล้ว ความน่าจะเป็นของการออกหัว  "หลังจากการโยนเหรียญที่ออกหัวต่อ ๆ กันถึง 20 ครั้ง" ก็ยังเป็นเพียงแค่ 1⁄2 นี่เป็นการประยุกต์ใช้ Bayes' theorem
ความจริงนี้สามารถเห็นได้โดยไม่ต้องรู้ว่า มีการออกหัว 20 ครั้งต่อ ๆ กันจริง ๆ (คือไม่ต้องประยุกต์ใช้ Bayes' theorem) ลองพิจารณาถึงความน่าจะเป็นสองอย่างนี้คือ ซึ่งก็คือ ความน่าจะเป็นทั้งสองมีค่าเท่ากันที่ 1 ใน 2,097,152 ดังนั้น จึงเป็นไปได้เท่า ๆ กันที่จะออกหัว 21 ครั้ง  หรือออกหัว 20 ครั้งแล้วออกก้อย 1 ครั้ง  ในการโยนเหรียญสมดุล 21 ครั้ง ยิ่งไปกว่านั้น นี่เป็นค่าความน่าจะเป็นของการโยนเหรียญ 21 ครั้งที่ได้ผลหัวก้อยอย่างอื่น ๆ ทั้งหมด (มีผลที่เป็นไปได้ 2,097,152 รูปแบบ) จากข้อสังเกตเช่นนี้ ไม่มีเหตุผลที่จะเชื่อว่า  โชค (หรือความน่าจะเป็น) จะเปลี่ยนไปเนื่องจากผลที่เกิดขึ้นในครั้งก่อน ๆ เพราะว่า ไม่ว่าเราจะเห็นผลที่เกิดขึ้นในอดีตก็ดี  ไม่เห็นก็ดี  ความน่าจะเป็นของการออกหัวก้อยครั้งต่อไปก็ยังเท่า ๆ กันอยู่  ถ้าเป็นเหรียญสมดุล ดังนั้น เหมือนกับที่ Bayes' theorem แสดงให้เห็นแล้ว  ผลของการโยนเหรียญแต่ละครั้งก็คือค่าความน่าจะเป็นพื้นฐานของการโยนเหรียญสมดุล ซึ่งก็คือ 1⁄2 นั่นเอง
ตัวอย่างอื่น ๆ
มีเรื่องตลกที่นักคณิตศาสตร์เล่าเพื่อแสดงเหตุผลวิบัตินี้ คือ  มีชายคนหนึ่งขึ้นเครื่องบินโดยพกระเบิดมาด้วยทุกครั้ง  เขาคิดว่า  "โอกาสที่จะมีคนเอาระเบิดมาขึ้นเครื่องบินมีน้อยมาก ดังนั้น โอกาสที่จะมีคน 2 คนเอาระเบิดมาขึ้นเครื่องบินแทบจะไม่มีเลย" มีหนังสือนิยายเรื่องหนึ่งที่พระเอกในเรื่องตัดสินใจจะซื้อบ้านหลังจากมีเครื่องบินลำเล็กตกลงใส่บ้าน โดยคิดว่า  โอกาสที่จะมีเครื่องบินอีกลำหนึ่งตกใส่บ้านหลังนั้นลดลงแทบจะเกือบศูนย์
เหตุผลวิบัติในด้านตรงข้าม
ถ้าเกิดการออกก้อยบ่อย ๆ นักการพนันอาจจะคิดว่า มีเรื่องเหนือธรรมชาติอะไรอย่างใดอย่างหนึ่งเช่นโชคหรือพรหมลิขิต  ที่ทำให้ออกก้อยบ่อย ๆ จึงไม่เห็นเหตุผลที่จะไปแทงหัว นี่เป็นเหตุผลวิบัติเพราะเชื่อว่า โลกเหมือนกับจะเก็บความจำอะไรบางอย่าง  เกี่ยวกับสิ่งที่เกิดในอดีต  ที่สามารถเปลี่ยนแปลงเหตุการณ์ที่จะเกิดในอนาคต แต่ว่า จะไม่เป็นเหตุผลวิบัติถ้าคิดเป็นเหตุผลว่า  ความโน้มน้าวไปทางใดทางหนึ่ง (เช่นในการออกก้อย) เป็นหลักฐานว่า  เหรียญนี้ไม่สมดุล
เหตุผลวิบัติอีกอย่างหนึ่งที่มีบัญญัติชื่อว่า inverse gambler's fallacy (เหตุผลวิบัติผกผันของนักการพนัน) หมายถึงเหตุการณ์ที่นักการพนันเห็นคนโยนลูกเต๋า 2 ลูกได้ 6 แต้มทั้งสองลูก แล้วสรุปอย่างผิด ๆ ว่า  คน ๆ นี้ต้องโยนลูกเต๋ามาเป็นเวลานานแล้ว  เพราะว่า  มีโอกาสน้อยที่จะโยนได้ 6 แต้มทั้งสองลูก  ในการโยนครั้งแรก  ๆ
ข้อควรระวัง
ในการกล่าวถึงเหตุผลวิบัติของนักการพนัน จะต้องสมมุติว่าเหรียญนั้นสมดุล  แต่ในโลกจริง ๆ ข้อสมมุตินี้อาจจะไม่ตรงกับความจริง
ดังนั้น ถ้าเราโยนเหรียญสมดุล 21 ครั้ง  ความน่าจะเป็นของการออกหัวต่อกับ 21 ครั้งก็จะเป็น 1 ใน 2,097,152 (ดังที่กล่าวมาก่อนแล้ว)  และถ้าเหรียญนั้นสมดุลจริง ๆ ความน่าจะเป็นของการออกหัวในการโยนครั้งต่อไปก็จะเป็น 1/2 แต่ว่า ถ้าเราไม่รู้ความน่าจะเป็นจริง ๆ ของการออกหัวก้อย  ก็อาจเป็นไปได้ว่า  มีอิทธิพลอะไรบางอย่างที่ทำให้เหรียญออกหัวต่อ ๆ กัน  เช่นอาจจะมีการบังคับด้วยแม่เหล็กเป็นต้น ในกรณีนี้ หลักฐานแสดงว่า  มีความเอนเอียงที่เหรียญนี้จะออกหัว  คัดค้านข้อสมมุติทั่ว ๆ ไปว่าเหรียญมีความสมดุล ดังนั้น การแทงหัวก็จะเป็นสิ่งที่สมควร
การคลอดลูก
ตัวอย่างของเหตุผลวิบัติของนักการพนันในเรื่องของการคลอดลูก เห็นได้เริ่มตั้งแต่ ค.ศ. 1796 คือปีแยร์-ซีมง ลาปลัสได้เขียนวิธีที่คุณพ่อคำนวณความน่าจะเป็นที่จะได้ลูกชายไว้ว่า "ผมได้เห็นชายที่อยากจะได้ลูกชายมาก ผู้จะรับข่าวอย่างวิตกกังวลเกี่ยวกับการเกิดของเด็กชายในเดือนที่ตนเองคาดว่า จะเป็นคุณพ่อ โดยจินตนาการว่า  อัตราส่วนการเกิดของเด็กผู้ชาย  ควรจะเท่ากับของเด็กผู้หญิงโดยสิ้นเดือน (คือ) ได้ตัดสินว่า  เด็กชายที่เกิดแล้ว  จะทำให้ความน่าจะเป็นของการเกิดของเด็กหญิงต่อ ๆ ไปเพิ่มขึ้น"
- จาก A Philosophical Essay on Probabilities
ซึ่งโดยย่อก็คือ คุณพ่อในอนาคตกลัวว่า  ถ้ามีทารกชายเกิดขึ้นในชุมชนรอบ ๆ ก็จะทำให้ตนมีโอกาสที่จะได้ลูกสาวเพิ่มขึ้น
ส่วนอนาคตคุณพ่อคุณแม่บางพวกเชื่อว่า หลังจากที่มีลูกเพศเดียวกันมาหลายคนแล้ว  ก็จะถึงกำหนดที่จะมีลูกเพศตรงกันข้ามบ้าง แม้ว่าจะมีทฤษฎี (Trivers-Willard hypothesis) ที่พยากรณ์ว่า เพศของเด็กที่เกิด  ขึ้นอยู่กับสภาพความเป็นอยู่  (คือเด็กชายจะเกิดในสภาพความเป็นอยู่ที่ดีมากกว่า  และเด็กหญิงจะเกิดในสภาพความเป็นอยู่ที่ไม่ดีมากกว่า) แต่นักวิทยาศาสตร์โดยทั่ว ๆ ไปยังพิจารณาความน่าจะเป็นของเพศเด็กที่เกิดว่า เกือบจะเท่ากัน
ตัวอย่างที่มอนตีคาร์โล
ตัวอย่างที่มีชื่อเสียงที่สุดของเหตุผลวิบัตินักการพนัน เกิดขึ้นในการเล่นรูเล็ตต์  ที่กาสิโนมอนตีคาร์โลในประเทศโมนาโก  เมื่อวันที่ 18 สิงหาคม พ.ศ. 2456 เมื่อลูกรูเล็ตต์ตกลงในช่องดำถึง 26 ครั้งต่อ ๆ กัน ซึ่งเป็นเหตุการณ์ที่ "ไม่สามัญอย่างยิ่ง"  แม้ว่า  จริง ๆ แล้ว  ก็สามัญเท่ากับลำดับการตกลงช่องต่าง ๆ กัน 26 ครั้งที่มีถึง 67,108,863 รูปแบบอื่น ๆ ในเหตุการณ์นี้ นักการพนันเสียทรัพย์เป็นล้าน ๆ ฟรังก์ (รูปแบบเงินของประเทศฝรั่งเศสในเวลานั้น) โดยแทงตรงข้ามกับสีดำ  โดยมีเหตุผลที่ผิดพลาดว่า  ลำดับตกช่องดำที่เกิดต่อ ๆ กันแล้วนั้นก่อ  "ความไม่สมดุล"  ให้กับล้อรูเล็ตต์  เพราะฉะนั้น  จะต้องมีลำดับตกช่องแดงต่อ ๆ มา
ตัวอย่างเทียม
มีสถานการณ์หลายรูปแบบที่เหตุผลวิบัติของนักการพนันดูเหมือนจะเป็นเรื่องตรงประเด็น แต่ว่าจริง ๆ แล้วไม่ตรง ตัวอย่างแรกก็คือ  ในการตรวจดูกระแสข้อมูลบิตสุ่ม  การพบบิต 110 จะเร็วกว่าการพบ 111 เพื่อที่จะทำความเข้าใจ ดูแผนภาพสถานะสองแผนตามไปด้วย  (ซ้ายสำหรับบิต-111 ขวาสำหรับบิต-110) ถ้าพบ 11 แล้ว (วงที่สาม) การได้ 1 หรือ 0 ต่อจากนั้นมีความน่าจะเป็นเท่า ๆ กัน แต่ถ้า 0 เป็นบิตต่อมา บิต-111 จะต้องรอ 1 อีก 3 ตัวจึงจะจบ  แต่ถ้า 1 เป็นบิตต่อมา  บิต-110 จะต้องรอ 0 อีกตัวเดียวจึงจะจบ
ดังนั้น แม้ว่าเหตุการณ์สุ่มในอดีตจะไม่สามารถกำหนดเหตุการณ์สุ่มในอนาคต  ลำดับการเกิดขึ้นบางอย่างอาจจะพบได้เร็วกว่าลำดับอื่น ๆ ตัวอย่างนี้ให้ความเข้าใจว่า ทำไมลำดับที่มีรูปแบบยิ่งกว่า (เช่น 111) มีโอกาสเกิดขึ้นน้อยกว่าในสายอักขระที่ยาวแต่มีกำหนด (คือไม่ใช่สายที่ไม่มีที่สิ้นสุด) และทำไมในเหรียญสมดุลที่ออกหัว (ห) และก้อย (ก) เท่า ๆ กัน "โดยตรงกับประสบการณ์ของเรา  การเกิดขึ้นของ  หหหก  มีความน่าจะเป็นมากกว่า  หหหห  (แต่ว่าจะไม่มากกว่าถ้าเห็น  หหห  แล้ว)"
นอกจากนั้นแล้ว เหตุผลวิบัติของนักการพนันประยุกต์ใช้ไม่ได้เมื่อความน่าจะเป็นของเหตุการณ์แต่ละอย่างไม่มีความอิสระทางสถิติจากกันและกัน ซึ่งก็คือ ความน่าจะเป็นของเหตุการณ์ในอนาคตอาจเปลี่ยนไปได้ขึ้นอยู่กับว่ามีอะไรเกิดขึ้นในอดีต  (ดู การเรียงสับเปลี่ยน) โดยรูปนัยแล้ว จะมีการบ่งระบบเช่นนี้ว่า "มีความจำ" ตัวอย่างง่าย ๆ อย่างหนึ่งก็คือ ไพ่ที่จั่วออกจากสำรับไพ่โดยไม่ได้เติมแทนให้เต็ม เช่น ถ้ามีการจั่วเอซออกจากสำรับโดยไม่ได้คืน  การจั่วครั้งต่อไปมีโอกาสที่จะได้เอซน้อยกว่าที่จะได้ไพ่เบอร์อื่น ๆ คือ ถ้าสมมติว่า  เป็นไพ่ใบแรกที่จั่ว  และไม่มีไพ่โจ๊ก  ความน่าจะเป็นที่จะจั่วได้เอซ จะลดลงจาก 4⁄52 (7.69%) ไปยัง 3⁄51 (5.88%) ในขณะที่ความน่าจะเป็นในการจั่วได้ไพ่เบอร์อื่น ๆ จะเพิ่มจาก 4⁄52 (7.69%) เป็น 4⁄51 (7.84%) นี่เป็นปรากฏการณ์ที่สามารถทำให้นับไพ่ (เพื่อใช้ในการคำนวณความน่าจะเป็น) ในการเล่นไพ่บางอย่างได้ (เช่น 21)
ตัวอย่างเทียม: เมื่อไม่ทราบความน่าจะเป็น
ถ้าความน่าจะเป็นของเหตุการณ์ที่เกิดขึ้นซ้ำกันเป็นเรื่องที่ไม่ทราบ ผลที่เป็นไปได้ทุก ๆ อย่างอาจมีโอกาสเกิดขึ้นไม่เท่ากัน เช่นในกรณีที่โยนเหรียญ ถ้าการออกหัวยิ่งติดต่อกันนานเท่าไร  ความเป็นไปได้ว่าเหรียญนั้นมีความเอนเอียงที่จะออกหัวก็เพิ่มขึ้นเท่านั้น ถ้าเราโยนเหรียญ 21 ครั้งแล้วออกหัวทั้ง 21 ครั้ง เราก็สามารถจะสรุปได้อย่างสมเหตุสมผลว่า มีความน่าจะเป็นระดับสูงที่เหรียญนี้เอนเอียงไปในการออกหัว และดังนั้นก็จะสรุปได้ว่า การโยนเหรียญครั้ง ๆ ต่อไปมีโอกาสสูงที่จะออกหัวอีกเช่นกัน จริงอย่างนั้น เมื่อไม่รู้อัตราส่วนของผลที่จะเกิดขึ้น  ในลำดับเหตุการณ์ (เช่นการโยนเหรียญ) ในระยะยาว   แต่ถ้าสามารถอนุมานใช้ Bayesian inference โดยแสดงว่า  ความเอนเอียงที่จะเกิดขึ้นมีโอกาสเท่า ๆ กันที่จะเป็นไปทางด้านไหนก็ได้ และแสดงว่า ผลที่ปรากฏในเหตุการณ์ครั้งก่อน ๆ ได้แสดงด้านที่น่าจะมีความเอนเอียง ดังนั้น ผลที่มีโอกาสจะเกิดขึ้นมากที่สุดก็คือค่าสังเกตในข้อมูลที่เกิดขึ้นแล้วบ่อยที่สุด
แหล่งกำเนิด
เหตุผลวิบัติเกิดขึ้นจากการวางนัยทั่วไปเร็วเกินไป ซึ่งก็คือความเชื่อที่ผิดพลาดว่า ตัวอย่างที่มีน้อยสามารถเป็นตัวแทนของประชากรกลุ่มที่ใหญ่กว่าได้ คือ ตามเหตุผลวิบัตินี้  ลำดับการเกิดเหตุการณ์ที่เกิดช้ำต่อ ๆ กันจะต้องเปลี่ยนไปอีกด้าน  เพื่อที่จะมีลักษณะเป็นตัวแทนเหตุการณ์ที่เกิดขึ้นโดยรวม ๆ ได้ ในปี ค.ศ. 1971 อะมอส ทเวอร์สกี้ และแดเนียล คาฮ์นะมัน เสนอเป็นครั้งแรกว่า  เหตุผลวิบัติของนักการพนันเป็นความเอนเอียงทางประชานที่เกิดขึ้นจากฮิวริสติกที่เรียกว่า representativeness heuristic (ฮิวริสติกโดยความเป็นตัวแทน) ซึ่งเป็นทฤษฎีที่เสนอว่า เราประเมินความน่าจะเป็นของเหตุการณ์บางอย่างโดยประเมินว่าเหมือนกับเหตุการณ์ที่เคยประสบมาก่อนแค่ไหน
โดยมุมมองนี้ "หลังจากที่ลูกรูเล็ตต์ตกลงในช่องแดงในล้อรูเล็ตต์ต่อ ๆ กันเป็นลำดับยาว...  คนโดยมากเชื่ออย่างผิด ๆ ว่า  การตกลงในหลุมดำต่อไปจะทำให้เป็นลำดับที่เป็นตัวแทน (ของเหตุการณ์สุ่ม) ที่ดีกว่าการตกลงในหลุมแดง" ดังนั้น มนุษย์จะหวังว่า  ผลสุ่มในลำดับที่สั้น ๆ ควรจะมีลักษณะที่คล้าย ๆ กันกับลำดับที่ยาว  ๆ ซึ่งก็คือ ความต่างออกไปจากลักษณะเฉลี่ย  ควรที่จะมีการปรับให้สมดุล
เมื่อมีการให้ผู้ร่วมการทดลองสร้างลำดับที่คล้ายกับลำดับสุ่มของการโยนเหรียญ ผู้ร่วมการทดลองมักจะทำลำดับที่อัตราส่วนของการออกหัวและก้อยใกล้กับค่า 0.5 ในลำดับสั้น ๆ กว่าที่จะปรากฏในลำดับสุ่มจริง ๆ (ซึ่งเป็นความเอนเอียงที่เรียกว่า ความด้านต่อขนาดตัวอย่าง  หรือ  insensitivity to sample size) คาฮ์นะมันและทเวอร์สกี้ตีความปรากฏการณ์เช่นนี้ว่า เราเชื่อว่าลำดับสั้น ๆ ของเหตุการณ์สุ่มควรจะเหมือนกับลำดับยาว  ๆ มีการใช้ฮิวริสติกโดยความเป็นตัวแทนเป็นคำอธิบายต่อปรากฏการณ์ที่คล้าย ๆ กันคือ การแปลการจับกลุ่มผิด  (clustering illusion) ที่เราเห็นลำดับต่อ ๆ กันของเหตุการณ์สุ่มว่าไม่ใช่เกิดจากความสุ่ม ทั้ง ๆ ที่ความจริงแล้ว ลำดับที่มีลักษณะอย่างนั้น  มีโอกาสที่จะเกิดขึ้นเมื่อมีขนาดตัวอย่างที่น้อย  มากกว่าที่เราคาดคิด
ความเอนเอียงของนักการพนันอาจจะเป็นเหตุของความเชื่อผิด ๆ ว่า การพนัน (หรือแม้แต่ความสุ่มเอง) เป็นกระบวนการที่ยุติธรรมสม่ำเสมอ  ที่จะเกิดการปรับคืนเมื่อมีลำดับซ้ำต่อ ๆ กัน  ซึ่งเป็นความเชื่อที่เรียกว่า  สมมุติฐานโลกยุติธรรม (just-world hypothesis) มีนักวิชาการอื่น ๆ ที่เชื่อว่า บุคคลที่มีโลคัสควบคุมภายใน (internal locus of control) ซึ่งก็คือผู้ที่เชื่อว่าผลการพนันเป็นผลจากทักษะความสามารถของตน จะมีโอกาสเสี่ยงต่อความเอนเอียงของนักการพนันมากกว่า เพราะว่า  คนเหล่านั้นจะปฏิเสธไอเดียว่า  การเกิดโดยสุ่มสามารถเอาชัยต่อทักษะความสามารถหรือพรสวรรค์ได้
แบบอื่น ๆ
นักวิชาการบางพวกเชื่อว่า ความเอนเอียงนี้แบ่งออกเป็น 2 ประเภท คือ แบบ 1 และ แบบ 2 แบบหนึ่งเป็นแบบคลาสสิก เมื่อบุคคลเชื่อว่า  ผลบางอย่างถึงกำหนดที่จะเกิดขึ้นหลังจากมีลำดับการเกิดซ้ำ ๆ ต่อ ๆ กันของผลอย่างอื่น แบบที่สองได้รับการกำหนดจากนักวิชาการอีกลุ่มหนึ่ง (Gideon Keren and Charles Lewis) ที่เกิดขึ้นเมื่อนักการพนันประเมินจำนวนการสังเกตการณ์ที่จำเป็นต้องมี เพื่อที่จะตรวจจับผลที่มีอัตราการเกิดสูงกว่าได้ (เช่น การสังเกตล้อรูเล็ตต์เป็นระยะเวลาหนึ่ง  แล้วตัดสินเบอร์หลุมที่ลูกรูเล็ตต์ตกลงบ่อยที่สุด) คือ การจะตรวจจับความเอนเอียงที่ทำให้เกิดผลที่มีอัตราเกิดสูงกว่าได้จริง ๆ จะต้องอาศัยการสังเกตเหตุการณ์เป็นจำนวนมากกว่าที่ปกติจะทำกันได้  เป็นเรื่องที่ทำได้ยากถ้าจะทำได้จริง ๆ ดังนั้น เราจึงตกเป็นเหยื่อของความเอนเอียงประเภทที่ 2 ความแตกต่างระหว่างสองแบบของความเอนเอียงก็คือ แบบแรกมีข้อสมมุติที่ผิด ๆ ว่า  สถานการณ์และกระบวนการต่าง ๆ เป็นไปอย่างยุติธรรมและสมบูรณ์ ในขณะที่แบบสองมีข้อสมมุติว่า ถ้ามีผลที่มีความเอนเอียง  ความเอนเอียงนี้จะสามารถตรวจจับได้ภายในชั่วระยะเวลา (สั้นเกินความจริง) หนึ่ง
ในอีกรูปแบบหนึ่งที่เรียกว่า เหตุผลวิบัติย้อนหลังของนักการพนัน (retrospective gambler's fallacy) เกิดขึ้น เมื่อเราตัดสินว่า  เหตุการณ์หนึ่งที่ดูเหมือนกับจะเกิดไม่บ่อย  ต้องเกิดขึ้นในลำดับเหตุการณ์ที่ยาวนานกว่าเหตุการณ์ที่ดูเหมือนจะสามัญกว่า ยกตัวอย่างเช่น ถ้าเห็นการโยนลูกเต๋า 3 ลูกได้ 6 แต้มทั้งสามลูก  เราจะเชื่อว่า  การโยนลูกเต๋าต่อ ๆ กันต้องเป็นไปแล้วยาวนานถึง 3 เท่ากว่าถ้าเห็นลูกเต๋าโยนได้ 6 แต้มสองลูก ปรากฏการณ์นี้จะพบได้ทั้งเมื่อมีการสังเกตการณ์เป็นครั้ง ๆ หรือแม้เป็นลำดับ ตัวอย่างจริง ๆ ก็คือว่า เมื่อเด็กวัยรุ่นเกิดตั้งครรภ์เพราะมีเพศสัมพันธ์ที่ไม่ได้ป้องกัน เรามักจะมีข้อสมมติว่า เธอได้มีเพศสัมพันธ์ที่ไม่ได้ป้องกัน มายาวนานกว่าผู้ที่มีเพศสัมพันธ์ที่ไม่ได้ป้องกันแต่ยังไม่ตั้งครรภ์
ความสัมพันธ์กับ hot-hand fallacy
ส่วนอีกมุมมองหนึ่งทางจิตวิทยาเสนอว่า เหตุผลวิบัตินี้สามารถเห็นเป็นคู่ของความเห็นวิบัติโดยมือขึ้น (hot-hand fallacy) ที่พบในกีฬาบาสเกตบอล ที่ผู้ชมมักจะพยากรณ์ผลตามเหตุการณ์สุดท้ายที่เกิดขึ้น (positive recency) คือ นักกีฬาหรือทีมที่พึ่งได้แต้ม  ก็จะได้แต้มต่อไป แต่ในเหตุผลวิบัติของนักการพนัน เราพยากรณ์ผลตรงข้ามกับเหตุการณ์สุดท้าย  (negative recency) เช่น เพราะลูกรูเล็ตต์ได้ตกลงในช่องดำ 6 ครั้งสุดท้าย  มันถึงกำหนดที่จะตกลงในช่องแดงต่อ ๆ ไป นักวิชาการกลุ่มหนึ่งตั้งสมมติฐานว่า เราพยากรณ์ผลบวกตามเหตุการณ์สุดท้ายเนื่องกับเหตุผลวิบัติโดยมือขึ้น  ก็เพราะว่า  เป็นเรื่องเกี่ยวกับสมรรถภาพของมนุษย์ ในขณะเดียวกัน เราไม่เชื่อว่าสิ่งไม่มีชีวิตจะเกิดความ "ขึ้น" ได้  ดังนั้นจึงพยากรณ์ผลตรงข้ามเหตุการณ์สุดท้ายเนื่องกับเหตุผลวิบัติของนักการพนัน คือ เราไม่รู้สึกว่า  สมรรถภาพมนุษย์เป็นเรื่องสุ่ม  ดังนั้น  เราจึงคิดว่า มนุษย์จะทำให้เกิดลำดับซ้ำ ๆ เพราะเราเชื่อว่า  กระบวนการที่ทำให้เกิดผลไม่ใช่เป็นเรื่องสุ่ม แต่ว่า นักวิชาการพบว่า  เมื่อเรามีเหตุผลวิบัติของนักการพนัน  ปรากฏกว่า  เรามีโอกาสมากกว่าที่จะมีเหตุผลวิบัติโดยมือขึ้นด้วย ซึ่งบอกเป็นนัยว่า กระบวนการจิตวิทยาอันเดียวกัน  เป็นแหล่งกำเนิดของเหตุผลวิบัติทั้งสองอย่าง
ความแตกต่างระหว่างเหตุผลวิบัติทั้งสองก็พบด้วยในการตัดสินใจทางเศรษฐกิจ มีงานวิจัยในปี ค.ศ. 2010 ที่ตรวจสอบเหตุผลวิบัติทั้งสองโดยออกแบบการทดลองเลียนแบบตลาดการเงิน มีการให้ผู้ร่วมการทดลองทางเลือกสามทาง คือให้แทงผลของการโยนเหรียญตามลำดับเอง  ให้แทงโดยใช้ความเห็นของ "ผู้เชี่ยวชาญ" ที่มีประวัติสุ่ม หรือให้เลือกเอาการลงทุนที่ไร้ความเสี่ยงแต่ได้ผลกำไรที่น้อยกว่า มีผู้ร่วมการทดลอง 24% ที่เลือกใช้ความเห็นของผู้เชี่ยวชาญ โดยเลือกผู้เชี่ยวชาญที่มีประวัติความสำเร็จที่มือกำลังขึ้น ถ้าผู้เชี่ยวชาญให้คำแนะนำถูก 78% ของผู้ร่วมการทดลองจะเลือกใช้ความเห็นผู้เชี่ยวชาญอีก เทียบกับ 57% ถ้าผู้เชี่ยวชาญให้คำแนะนำผิด ในการทดลองนี้ ผู้ร่วมการทดลองปรากฏเหตุผลวิบัติของนักการพนันด้วย  คือการเลือกไม่ว่าจะเป็นหัวหรือก้อย  จะลดลง  ถ้าสังเกตเห็นการเกิดซ้ำ ๆ กันของผลเช่นนั้น ผลการทดลองนี้สนับสนุนทฤษฎีว่า มนุษย์ให้น้ำหนักกับสมรรถภาพมนุษย์  มากกว่าให้กับกระบวนการที่เป็นไปโดยสุ่ม (ทั้ง ๆ ที่จริง ๆ แล้วได้ผลสุ่มเหมือนกัน)
สรีรภาพทางประสาท
แม้ว่า นักจิตวิทยาจะถือเอาว่า  representativeness heuristic  และความเอนเอียงทางประชานประเภทอื่น ๆ เป็นเหตุของเหตุผลวิบัติของนักการพนันบ่อยครั้งที่สุด แต่ก็มีงานวิจัยที่เสนอว่า มีองค์ประกอบทางประสาทที่เป็นเหตุด้วย คือมีการพบโดยใช้การสร้างภาพสมองโดย fMRI ว่า หลังจากเสียการพนัน  เครือข่ายประสาทในกลีบขมับด้านหน้า (frontoparietal network) จะเกิดการทำงาน  ซึ่งทำให้เกิดพฤติกรรมที่เสี่ยงยิ่งขึ้น และมีการทำงานที่ลดระดับลงในอะมิกดะลา, caudate nucleus และ ventral striatum (ซึ่งเป็นส่วนของ ฺbasal ganglia) แต่การทำงานของอะมิกดะลานั้นมีสหสัมพันธ์เชิงลบกับเหตุผลวิบัติของนักการพนัน คือยิ่งมีการทำงานเพิ่มขึ้นเท่าไร บุคคลนั้นมีโอกาสที่จะตกเป็นเหยื่อของเหตุผลวิบัติน้อยลงเท่านั้น ผลการทดลองบอกเป็นนัยว่า เหตุผลวิบัตินี้อาศัยการทำงานของคอร์เทกซ์กลีบหน้าผากส่วนหน้า (prefrontal cortex) มากกว่า  เป็นเขตซึ่งมีหน้าที่เกี่ยวกับ executive functions และกระบวนการมีจุดมุ่งหมาย (goal-directed processes)  และอาศัยเขตสมองที่ควบคุมการตัดสินใจทางอารมณ์  (มีอะมิกดะลาเป็นต้น)  น้อยกว่า
ความต้องการที่จะเล่นพนันต่อไปมีการควบคุมโดยเขตสมอง striatum (ซึ่งเป็นส่วนของ basal ganglia) ซึ่งมีหน้าที่อุปถัมภ์การเรียนรู้แบบขึ้นอยู่กับการเลือกกระทำและผลที่ได้ (choice-outcome contingency learning) คือ striatum จะประมวลความผิดพลาดของการพยากรณ์  และจะทำให้เกิดการเปลี่ยนพฤติกรรม หลังจากการชนะ พฤติกรรมจะเกิดการเสริมกำลัง  และหลังจากการแพ้  พฤติกรรมจะมีการปรับภาวะให้มีการหลีกเลี่ยง ในบุคคลที่ปรากฏเหตุผลวิบัติของนักการพนัน ระบบการเรียนรู้แบบนี้จะมีความเสียหาย  และผู้เล่นจะมีพฤติกรรมเสี่ยงต่อ ๆ ไปแม้ว่าจะแพ้ต่อ ๆ กันมาเป็นลำดับแล้ว
การแก้ปัญหา
เนื่องจากเหตุผลวิบัตินี้เป็นความเอนเอียงทางประชานที่ฝังแน่น ดังนั้นการกำจัดจึงเป็นเรื่องยากมาก โดยทั่วไปแล้ว การให้ข้อมูลเกี่ยวกับธรรมชาติของเหตุการณ์สุ่ม  ไม่มีผลต่อการลดกำลังหรือกำจัดความเอนเอียงนี้ ในงานวิจัยยุคต้น ๆ ในปี ค.ศ. 1967 มีการใช้ไพ่สับที่แสดงรูปร่างเพื่อให้ผู้ร่วมการทดลองเดาว่า จะจั่วได้รูปไหนในลำดับต่อไป มีการให้ข้อมูลกับกลุ่มทดลองเกี่ยวกับธรรมชาติและความเกิดขึ้นของเหตุผลวิบัติของนักการพนัน และมีการบอกไม่ให้พึ่งลำดับที่ผ่านมาแล้ว ในการเดารูปร่างที่จะจั่วได้ ส่วนกลุ่มควบคุมไม่ได้รับข้อมูลนี้ ถึงกระนั้น สไตล์การเดาของกลุ่มทั้งสองนั้นคล้ายกัน  ซึ่งบ่งว่ากลุ่มทดลองก็ยังเลือกอาศัยลำดับที่ผ่านมาแล้ว จึงปรากฏชัดว่า การให้ข้อมูลเรื่องเหตุการณ์สุ่ม  ไม่เพียงพอในการลดระดับเหตุผลวิบัติของนักการพนัน
ความเสี่ยงต่อเหตุผลวิบัติของนักการพนันดูเหมือนจะลดลงตามอายุ ในปี ค.ศ. 1997 มีการให้คน 5 กลุ่มตอบคำถาม คือนักเรียน ป.5 ม.1 ม.3 ม.5 และนักศึกษามหาวิทยาลัยที่ศึกษาเพื่อเป็นครูสอนคณิตศาสตร์ ผู้ร่วมการทดลองทั้ง 5 กลุ่มไม่เคยเรียนรู้เกี่ยวกับเรื่องความน่าจะเป็นมาก่อน คำถามคือ "รอนนี่โยนเหรียญ 3 ครั้งและออกหัวทั้ง 3 ครั้ง รอนนี่ตั้งใจจะโยนเหรียญอีก  มีโอกาสเท่าไรที่จะออกหัวเป็นครั้งที่ 4" ผลแสดงว่า เมื่อนักเรียนเจริญวัยขึ้น  มีโอกาสน้อยลงที่จะให้คำตอบว่า "น้อยกว่าโอกาสที่จะออกก้อย" ซึ่งเป็นคำตอบผิดที่แสดงความเอนเอียงนี้ 35% ของนักเรียน ป.5, 35% ของนักเรียน ม.1, และ 20% ของนักเรียน ม.3 ให้คำตอบที่ผิด แต่มี 10% ของนักเรียน ม.5 เท่านั้นที่ให้คำตอบที่ผิด และนักศึกษามหาวิทยาลัยก็ไม่แสดงปรากฏการณ์นี้เลย ดังนั้นนักวิจัยจึงตั้งสมมติฐานว่า แนวโน้มของบุคคลที่จะพึ่ง  representativeness heuristic  และความเอนเอียงทางประชานอื่น ๆ อาจจะข้ามได้เมื่อเจริญวัยขึ้น
วิธีแก้ปัญหาที่เป็นการป้องกันล่วงหน้าอย่างหนึ่งมาจากแนวคิดของนักจิตวิทยาเกสทอลต์ ผู้เสนอว่า เหตุผลวิบัติอาจจะกำจัดได้โดยการจัดกลุ่ม คือ เมื่อเหตุการณ์หนึ่งในอนาคต (เช่นการโยนเหรียญ) ปรากฏเป็นส่วนหนึ่งตามลำดับ  ไม่ว่าจะมีความสุ่มแค่ไหน  เราจะพิจารณาเหตุการณ์นั้นว่ามีความสัมพันธ์กับเหตุการณ์ในอดีตโดยอัตโนมัติ  ทำให้เกิดเหตุผลวิบัติของนักการพนัน แต่เมื่อเราพิจารณาว่า เหตุการณ์ทุกเหตุการณ์  เป็นอิสระต่อกันและกัน  เหตุผลวิบัตินี้จะมีการลดระดับไป ในงานทดลองแนวเกสทอลต์นี้ มีการบอกผู้ร่วมการทดลองว่า  จะให้พนันการโยนเหรียญที่แบ่งออกเป็นสองชุด  แต่ละชุดมีการโยน 6 ครั้ง  หรือมีการโยน 7 ครั้ง การโยนเหรียญครั้งที่ 4 5 และ 6 ล้วนแต่เกิดผลเช่นกัน คือ หัว 3 ครั้ง  หรือก้อย 3 ครั้ง ส่วนการโยนเหรียญครั้งที่ 7 มีการจัดกลุ่มเป็นท้ายสุดร่วมกับการโยนเหรียญชุดแรก (สำหรับกลุ่มที่พนันชุดที่มีการโยน 7 ครั้ง) หรือเป็นต้นสุดร่วมกับการโยนเหรียญชุดที่สอง (สำหรับกลุ่มที่พนันชุดที่มีการโยน 6 ครั้ง) ผู้ร่วมการทดลองมีเหตุผลวิบัตินี้ในระดับสูงสุดถ้าการโยนเหรียญครั้งที่ 7 จัดให้อยู่ท้ายสุดของชุดแรก ทันทีหลังจากลำดับของการออกหัวหรือก้อย 3 ครั้งต่อ ๆ กัน นอกจากนั้นแล้ว ยังมีการชี้ให้ผู้ร่วมการทดลองเข้าใจว่า เหตุผลวิบัตินี้ฝังลึกได้ขนาดไหน  ผู้ร่วมการทดลองที่ไม่แสดงความเอนเอียงนี้ก็จะมีความมั่นใจน้อยลงในการแทง และทำการแทงน้อยครั้งกว่าผู้ร่วมการทดลองที่ปรากฏเหตุผลวิบัตินี้ แต่ว่า เมื่อการโยนเหรียญครั้งที่ 7 มีการจัดให้อยู่ร่วมกับชุดที่สอง  (และดังนั้นผู้ร่วมการทดลองจึงไม่รู้สึกว่า  เป็นส่วนของเหตุการณ์ที่เกิดต่อซ้ำ ๆ กัน) เหตุผลวิบัตินี้จะไม่เกิดขึ้น
สหรัฐในโอลิมปิกฤดูร้อน
ประเทศสหรัฐ เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1896 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศสหรัฐ คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ USA
นับตั้งแต่ประเทศสหรัฐส่งนักกีฬาเข้าร่วมการแข่งขันโอลิมปิกครั้งแรก นักกีฬาสหรัฐได้รับเหรียญรางวัลรวมทั้งหมด 2,523 เหรียญ โดยแบ่งเป็น 1,022 เหรียญทอง 795 เหรียญเงิน และ 706 เหรียญทองแดง
แจ็กคัล (วิดีโอเกม)
แจ็กคัล, (特殊部隊ジャッカル) (Jackal) ยังจัดจำหน่ายภายใต้ชื่อ ท็อปกันเนอร์ (Top Gunner) เป็นวิดีโอเกมแนวชูตเอ็มอัปสไตล์รันแอนด์กันในมุมมองเหนือศีรษะโดยโคนามิที่เปิดตัวสำหรับอาร์เคดใน ค.ศ. 1986 ซึ่งผู้เล่นจะต้องขับรถจี๊ปติดอาวุธเพื่อที่จะช่วยเหลือเชลยศึก (POWs) ที่ติดอยู่ในดินแดนของศัตรู
โครงเรื่อง
หน่วยแจ็กคัลเป็นกลุ่มทหารชั้นยอดที่มีทหารสี่คนที่ผ่านการฝึกอย่างสมบุกสมบันเพื่อเอาชีวิตรอดในทุกสภาพแวดล้อม ทีมนี้ประกอบด้วยพันเอกเด็กเกอร์, ร้อยโทบ็อบ, สิบเอกควินต์ และสิบโทเกรย์ พวกเขาได้รับภารกิจให้ขับรถจี๊ปติดอาวุธสองคันเข้าไปในดินแดนของศัตรูเพื่อช่วยเหลือและแยกเชลยศึก
รูปแบบการเล่น
แจ็กคัลสามารถเล่นได้โดยผู้เล่นสูงสุดสองคนพร้อมกัน ผู้เล่นคนที่สองสามารถเข้าร่วมในระหว่างการเล่นได้ตลอดเวลาและรถจี๊ปสองคันจะมีหมายเลขกำกับอยู่บนฝากระโปรงเพื่อระบุว่าผู้เล่นคนใดเป็นผู้ควบคุม การควบคุมประกอบด้วยก้านควบคุมแปดทิศทางและปุ่มโจมตีสองปุ่ม ปุ่มแรกยิงป้อมปืนกลของรถจี๊ป (ซึ่งจะยิงไปทางเหนือเสมอ) ในขณะที่ปุ่มที่สองใช้เพื่อยิงระเบิดไปยังทิศทางที่รถจี๊ปหันหน้าไป เครื่องยิงลูกระเบิดสามารถอัปเกรดเป็นเครื่องยิงขีปนาวุธซึ่งสามารถอัปเกรดเพิ่มเติมได้ถึงสามครั้ง ทำให้สามารถเข้าถึงได้ไกลขึ้น จากนั้นขีปนาวุธที่ยิงจะกระจายไปในสองหรือสี่ทิศทาง ซึ่งปืนกลมีอำนาจการยิงที่อ่อนแอกว่า แต่มีอัตราการยิงที่เร็วกว่า ในขณะที่เครื่องยิงลูกระเบิด/ขีปนาวุธสามารถทำลายรถถังและปืนใหญ่ของข้าศึกได้ในนัดเดียว รวมทั้งทำลายประตูและอาคารต่าง ๆ
เกมเริ่มต้นด้วยเฮลิคอปเตอร์ขนส่งคู่หนึ่งที่หย่อนรถจี๊ปของผู้เล่นไปยังชายฝั่งของดินแดนศัตรู ตามด้วยเครื่องบินลำหนึ่งที่หย่อนพลขับรถจี๊ปและพลปืน วัตถุประสงค์หลักคือการบุกเข้าไปในกองบัญชาการหลักของศัตรู และทำลายอาวุธสุดยอดของพวกมัน ระหว่างทาง ผู้เล่นจะรุดหน้าผ่านค่ายกักกันจำนวนมากที่มีการจับเชลยศึก เชลยที่ถูกขังในค่ายคนเดียวจะอัปเกรดเครื่องยิงลูกระเบิด/ขีปนาวุธของรถจี๊ปทีละระดับ รถจี๊ปของผู้เล่นสามารถบรรทุกเชลยได้ถึงแปดคนเท่านั้น และเมื่อเติมเต็มแล้วผู้เล่นจะต้องขับรถไปยังสนามบินเฮลิคอปเตอร์ที่ใกล้ที่สุดซึ่งมีเฮลิคอปเตอร์ช่วยเชลยรออยู่ ผู้เล่นได้รับคะแนนมากขึ้นในการรับเชลยติดต่อกัน หากผู้เล่นส่งเชลยแปดคนในแถวเข้าสู่เฮลิคอปเตอร์ได้สำเร็จเครื่องยิงขีปนาวุธของรถจี๊ปจะได้รับการอัปเกรดไปอีกระดับ แจ็กคัลไม่มีโครงสร้างสเตจแบบดั้งเดิม แต่ทั้งเกมจะเกิดขึ้นในด่านต่อเนื่องแบบยาว ๆ ผู้เล่นจะต้องผ่านพื้นที่ต่าง ๆ จำนวนมากตลอดเส้นทางของภารกิจ เช่น ซากปรักหักพังโบราณ, ทะเลสาบ, เนินเขา และภูเขา ก่อนที่จะไปถึงกองบัญชาการของศัตรู เพลงประกอบจะเปลี่ยนไปเมื่อผู้เล่นเข้าสู่เกมมากขึ้น
รถจี๊ปของผู้เล่นสามารถวิ่งทับทหารเดินเท้าได้ แต่จะถูกทำลายหากถูกยิงด้วยกระสุนปืนหรือชนกับยานพาหนะของศัตรู เมื่อรถจี๊ปของผู้เล่นถูกทำลาย รถจี๊ปทดแทนจะปรากฏขึ้นและเครื่องยิงขีปนาวุธจะลดระดับลงหนึ่งระดับ หากรถจี๊ปคันก่อนหน้านี้บรรทุกเชลยศึก ผู้รอดชีวิตจะกระจายตัวออกจากซากรถเพื่อรอรับอีกครั้ง ผู้เล่นสามารถรับรถจี๊ปพิเศษได้โดยการได้รับคะแนนจำนวนหนึ่ง เกมจะจบลงเมื่อผู้เล่นทำภารกิจสำเร็จหรือหมดรถจี๊ปทดแทน แผนที่จะแสดงที่หน้าจอเกมโอเวอร์เพื่อแสดงว่าผู้เล่นรุดหน้าไปไกลแค่ไหน ในขณะที่เกมแจ็กคัลมีคุณสมบัติดำเนินการต่ออันเดียว ผู้เล่นสามารถ "โกง" เกมได้ โดยใช้คุณสมบัติการเข้าร่วม และเปลี่ยนไปใช้แผงควบคุมอื่นก่อนที่จะนำสู่การเล่นเกมผ่านหน้าจอ